b'\n_START_ARTICLE_\nCoitus reservatus\n_START_PARAGRAPH_\nCoitus reservatus, ogs\xc3\xa5 kendt som karezza, er en samlejeform, hvor manden ikke fors\xc3\xb8ger at ejakulere inde i sin partner, men i stedet fors\xc3\xb8ger at udskyde orgasmen s\xc3\xa5 l\xc3\xa6nge som muligt. Udtrykket "karezza" blev opfundet af l\xc3\xa6gen Alice Bunker Stockham._NEWLINE_Coitus reservatus er ikke en sikker m\xc3\xa5de at forhindre k\xc3\xb8nssygdomme p\xc3\xa5, da penisen l\xc3\xa6kker pr\xc3\xa6-ejakulation som kan indeholde alle de samme smitsomme virale partikler og bakterier som den egentlige s\xc3\xa6d. Derudover er det ogs\xc3\xa5 en uholdbar pr\xc3\xa6ventionsmetode, selv hvis ejakulation undg\xc3\xa5s, da indholdet og kvaliteten af sperma i pr\xc3\xa6-ejakulation ikke er rigtig kendt. Metoden er ogs\xc3\xa5 uholdbar p\xc3\xa5 grund af besv\xc3\xa6ret med at kontrollere ejakulationsprocessen._NEWLINE_En anden besv\xc3\xa6rlighed ved denne metode er, at hvis manden begynder at f\xc3\xa5 orgasme (f\xc3\xb8r ejakulationen rigtigt begynder), kan musklerne i underkroppen, s\xc3\xa5som i ben og balder, stramme sig sammen, hvilket g\xc3\xb8r det sv\xc3\xa6rt at udtr\xc3\xa6kke penis. Dette kan for\xc3\xa5rsage at den f\xc3\xb8rste halvdel af ejakulationen ender i hans partner.'